Og Katrín Jakobsdóttir samþykkir þetta . Hún virðist bæði viljalaus og valdalaus í þessari ríkisstjórn . Katrín Baldursdóttir skrifar : Ég varð svo hvumsa við að hlusta á Kristján Þór sjávarútvegsráðherra í fréttum RUV að ég var lengi að ná mér . Hann sagðist ætla að meta það sjálfur í hvert sinn hvort hann væri hæfur þegar upp koma mál sem snerta Samherja . Það er sem sagt alveg undir honum sjálfum komið . Hann getur ráðið því sjálfur hvort og hvenær hann segir sig frá Samherjamálum sem sjávarútvegsráðherra . Þó að það séu að koma jól þá verð ég að segja að ég þoli þetta ekki . Fæ hressilegan hroll um allan líkamann . Hversu lágt er hægt að komast í íslenskum stjórnmálum ? Það sjá það flestir hvað þetta er galið . Nema ríkisstjórnin . Og Katrín Jakobsdóttir samþykkir þetta . Hún virðist bæði viljalaus og valdalaus í þessari ríkisstjórn . Nema henni finnist þetta í alvöru allt í lagi sem er mjög alvarlegt . Meira að segja Eiríkur Bergmann stjórnmálafræðingur segir það augljósa að Kristján Þór er ekki hæfur í embættið . Ég held að almenningur þurfi að taka sig til eftir áramót og mótmæla hressilega þessu , spillingunni og misréttinu í samfélaginu .